User:Mutesa/sandbox

یه‌نس گه‌لسشۆت

یه‌نس گه‌لسشۆت له‌ ڕۆژی (4.6.1954)دا له‌ (فریدریکسسوند) له‌دایک بووه‌، ئه‌و خوێندنی پلێت و نه‌خشه‌سازی ئاسنگه‌ری له‌ خوێندنگای کارگه‌ی پۆڵایینی که‌شتیسازی شاری ئۆده‌نسه‌ له‌ ساڵی (1973)دا ته‌واوکردووه‌. ئه‌و هه‌ر له‌خۆیه‌وه‌ له‌ پیشگه‌ (وه‌رشه‌)ی خۆی له‌ شاری ئۆده‌نسه‌ که‌ له‌ ساڵی (1985)دا دایمه‌زراندووه‌، فێری ئاسنگه‌ری زیو و په‌یکه‌رتاشی بووه‌. پیشگه‌ی کاری هونه‌ری گه‌لسشۆت پێکدێت له‌ برۆنزداڕشتن، پێشانگای ناو هۆڵ، پیشگه‌ و باخێکی پڕ له‌ په‌یکه‌ر. یه‌نس گه‌لسشۆت، هونه‌رمه‌ندێکی زۆر وردبینه‌ که‌ له‌ هه‌ردوو بواری هونه‌ری دامه‌زراندن (هونه‌ری به‌ستن و دانان) و هونه‌ری سه‌ر شه‌قام کار ده‌کات، که‌ په‌یوه‌سته‌ به‌ په‌یکه‌رتاشی کۆمه‌ڵایه‌تی، سومبۆلیزم و هونه‌ری نوێ. یه‌نس گه‌لسشۆت به‌شێوه‌یه‌کی بنچینه‌یی کارده‌کات له‌پێناو ڕووبه‌ڕووبوونه‌وه‌ی نادادپه‌روه‌ری جیهانی به‌وه‌ی که‌ په‌یکه‌ره‌کانی له‌و شوێن و گۆڕه‌پانانه‌ له‌ناو شاره‌ گه‌وره‌کان له‌ سه‌رانسه‌ری جیهان داده‌نێت. زۆربه‌ی زۆری په‌یکه‌ره‌کانی له‌ برۆنز و به‌ که‌ره‌سته‌ و سامانی خۆی دروست ده‌کات. یه‌نس گه‌لسشۆت زۆر جار به‌هۆی (AIDOH)ه‌وه‌ به‌ جیهان ناسێنراوه‌ به‌هۆی خۆپیشاندانه‌کان که‌ له‌کاتی بۆنه‌ گه‌وره‌کان ئه‌نجام ده‌درێن. له‌کاتی به‌ستنی کۆبوونه‌وه‌ی لوتکه‌ی که‌شوهه‌وا له‌ کۆپنهاون له‌ ساڵی (2009)دا، یه‌نس گه‌لسشۆت په‌یکه‌رێکی دانا به‌ناوی مانه‌وه‌ بۆ قه‌ڵه‌وه‌کانه‌ (Survival of the Fattest) که‌ له‌ته‌ک په‌ری ده‌ریا (په‌رییه‌ بچووکه‌که‌ی ده‌ریا) داینا. گه‌لسشۆت دامه‌زراوه‌ی په‌یکه‌ری له‌ زۆر جێگادا دروست کردووه‌ بۆ نموونه‌ دامه‌زراندنی په‌یکه‌ری (بۆگه‌نی ناخی ناوه‌وه‌م) که‌ کێشه‌که‌ی 22 تۆنه‌، له‌ ساڵی (1993)دا په‌یکه‌ری (هونه‌ری نایاسایی سه‌ر شه‌قام) له‌ ئه‌وروپا، په‌یکه‌ری (ستوونی شه‌رمه‌زاری) له‌ هۆنگ کۆنگ، مه‌کسیکۆ و به‌رازیل. په‌یکه‌ری (مارشی برسێتی) له‌ ساڵی (2002)، په‌یکه‌ری (به‌ناوی خوا) له‌ ساڵی (2006)، په‌یکه‌ری (ڕه‌نگی پرته‌قاڵێ) له‌ ساڵی (2008). په‌یکه‌ری (ده‌مارگیری ئایینی) له‌ ساڵانی (2011-2012).

پیشگه‌

پڕۆژه‌ گه‌وره‌کان/کۆمه‌ڵه‌ په‌یکه‌ره‌کان

کۆکۆن (Cocoon): (1992): چوار مه‌تر به‌رزه‌ و دوانزه‌ مه‌تر تیره‌که‌یه‌تی، په‌یکه‌ره‌که‌ له‌ (22) قه‌ڵغانی ئاسنی ژه‌نگدار به‌ ده‌موچاوی برۆنزی که‌ له‌ناو پۆڵاکه‌دا ده‌رده‌که‌ون پێکهاتووه‌. ئه‌م په‌یکه‌ره‌ بۆ یه‌که‌م جار له‌ناو هۆڵی هونه‌ری نێوده‌وڵه‌تی له‌ پێشانگای نێوده‌وڵه‌تی (expo92) له‌ سیڤیلا له‌ ئیسپانیا پیشان درا.

بۆگه‌نی ناخی ناوه‌وه‌م: (1993): په‌یکه‌رێکی چیمه‌نتۆیه‌ و به‌رزییه‌که‌ی (230) سانتیمه‌تره‌. بیست و دوو په‌یکه‌ر به‌شێوه‌یه‌کی نایاسایی له‌ ژووری فه‌رمی شاره‌کانی ئه‌وروپا له‌ماوه‌ی دوو ڕۆژدا دانران، وه‌ک خۆپیشاندانی هونه‌ری سه‌ر شه‌قام که‌ جه‌خت ده‌کاته‌وه‌ له‌سه‌ر گه‌شه‌کردنی ناپاکی له‌ ئه‌وروپا.

شازاده‌ی بچووک (1995).

به‌هه‌شت، په‌رستگای غه‌یبییه‌کان (Elysium, The Occult Temple) (1995): په‌یکه‌رێکی (500) مه‌تر دووجایه‌ به‌ته‌واوی داڕێژراوه‌ و بۆ ئه‌وه‌ به‌کار هاتووه‌ تا شانۆ/مۆسیقا و هه‌ڵپه‌ڕکێی ئه‌لیسیۆم-ی تێدا پێشکه‌ش بکرێت.

مردنێکی بێده‌نگ (1995): هونه‌رێکی شانۆیی سه‌ر شه‌قامه‌ به‌ هه‌ڵواسینی (750) بووکه‌ڵه‌ (بووکه‌ شووشه‌) و دابه‌شکردنی (13.000.000) پارچه‌ پاره‌ی کاغه‌ز له‌کاتی کۆبوونه‌وه‌ی لوتکه‌ی کۆمه‌ڵایه‌تی (سه‌ر به‌ نه‌ته‌وه‌ یه‌کگرتووه‌کان) له‌ شاری کۆپنهاون له‌ ساڵی (1995).

ستوونی شه‌رمه‌زاری (1996-201?): په‌یکه‌رێکی هه‌شت مه‌تر به‌رزی و بۆ ده‌ستنیشان کردنی (دیاریکردنی) تاوانێک داده‌نرێت. په‌یکه‌ره‌که‌ بریتییه‌ له‌ به‌ردێکی چوار لایی شاقووڵی له‌شێوه‌ی له‌شی مرۆڤ و له‌ هه‌ریه‌ک له‌ هۆنگ کۆنگ، مه‌کسیکۆ و به‌رازیل نیشاندراوه‌.

لاوی ناو شووشه‌ (1997): په‌یکه‌رێکه‌ به‌رزییه‌که‌ی (3،5) مه‌تر و تیره‌که‌ی (15) مه‌تره‌. دامه‌زراندنی به‌رهه‌مێکی هونه‌رییه‌ و له‌به‌رده‌م شاره‌وانی کۆپنهاون دانراوه‌، که‌ شه‌ش په‌رداخ هه‌ڵگری پڕ له‌ ئاو (وه‌کو جۆرێک له‌ که‌مۆڵه‌ی شووشه‌یی تاقیگه‌) که‌ تێکڕا شه‌ش لاشه‌ی مرۆڤ ده‌گرێته‌ خۆ (له‌ سلیکۆن دروست کراوه‌) – دامه‌زراندنه‌که‌ گڕوتینێکی دا به‌ بارودۆخی ده‌روونی گه‌نجان له‌ کۆپنهاون.

زه‌وی ژه‌هراوییه‌: (1997): 20.000 مه‌تر دووجایه‌. په‌یکه‌ره‌که‌ دامه‌زراندنی به‌رهه‌مێکی هونه‌رییه‌ که‌ (2500) خاچی سپییه‌ و له‌ شاری ئۆده‌نسه‌ دانراوه‌. وه‌کو وێنه‌یه‌کی کاتی (500) خوێندکاری ئاماده‌یی بیروبۆچوونی خۆیان ده‌ربڕیوه‌ سه‌باره‌ت به‌ چۆنیه‌تی به‌پیره‌وه‌ چوونیان بۆ ڕووبه‌ڕووبوونه‌وه‌ی کێشه‌ ژینگه‌ییه‌کان.

په‌یامبه‌ر: (2000): په‌یکه‌ره‌که‌ (5) مه‌تر به‌رزه‌ و په‌یکه‌رێکی کانزایی (مس)ه‌ که‌ بریتییه‌ له‌ په‌یکه‌ری ژنه‌ په‌یامبه‌رێک که‌ پاڵتۆیه‌کی بێقۆڵی له‌به‌رکردووه‌ له‌ پشتیه‌وه‌ ته‌خته‌یه‌کی پڕشنگدار که‌ به‌ کۆمپیوته‌ر کۆنترۆڵ کراوه‌ دانراوه‌. په‌یکه‌ره‌که‌ وه‌کو په‌یکه‌رێکی سه‌ره‌کی له‌ژێر ناوی که‌مپینی به‌ناو یۆبیلی (2000) له‌ دانمارک به‌شداری کرد له‌ خۆپیشاندانه‌کانی بانکی جیهانی له‌ پراگ و له‌ به‌رده‌م ده‌رگای سه‌ره‌کی کۆبوونه‌وه‌ی لوتکه‌ی که‌شوهه‌وا له‌ کۆپنهاون (کۆپ 15) دانرا.

چه‌ند ده‌ستێک له‌ به‌رد: (2000): 2.000 مه‌تر دووجایه‌. دامه‌زراندنی به‌رهه‌مێکی هونه‌رییه‌ به‌ 3.000 ده‌ستی منداڵی ده‌گمه‌نی له‌ چیمه‌نتۆ دروست کراو. ئه‌م دامه‌زراوه‌ هونه‌رییه‌ به‌ هاوکاری له‌گه‌ڵ ڕێکخراوی لێبووردنی گشتیی سه‌باره‌ت به‌ منداڵه‌ سه‌ربازه‌کان ئه‌نجام دراوه‌.

به‌ڵای ده‌یه‌م: (2001): هونه‌رێکی پێشکه‌شکارییه‌ که‌ پێکهاتووه‌ له‌ پیشاندانی هه‌زاران پارچه‌ دۆلاری کاغه‌زی ڕاسته‌قینه‌ که‌ به‌ ته‌خته‌ی چه‌رمی (2+1) مه‌تر لکێنراون و به‌ خوێنی مرۆڤ ڕه‌نگ کراون. ئه‌م هونه‌ره‌ ناڕه‌زایی ده‌ربڕینێک بوو به‌ هاوکاری پزیشکانی بێسنوور له‌دژی داوای کارگه‌ی ده‌رمانسازی که‌ سکاڵای له‌سه‌ر ئه‌فریقیای باشوور تۆمار کردبوو سه‌باره‌ت به‌وه‌ی که‌ ده‌رمان کۆپی ده‌که‌ن. دوایین بێده‌نگی: (2001)، 12×6 مه‌تر کانزا و دار. سینۆگرافییه‌ک بۆ شانۆگه‌رییه‌ک له‌ شانۆی (بروتالیا) وه‌ (جۆناسان پاول کوک) سه‌باره‌ت به‌ (تید کازچینسکی) ناسراو به‌ (ئۆنه‌ بۆمبه‌ر). ئێستا وه‌کو سه‌کۆیه‌کی شانۆ به‌کاردێت له‌ پیشگه‌ی گه‌لسشۆت.

ئازادی بۆ پیسکردن: (2002). دامه‌زراندنی په‌یکه‌رێکی ئازادی سیگار به‌ده‌سته‌ و به‌رزییه‌که‌ی (6) مه‌تره‌، که‌ گفتوگۆی هێنایه‌ ئاراوه‌ سه‌باره‌ت به‌ تێگه‌یشتنی وڵاتانی ڕۆژئاوایی بۆ تێگه‌یشتن له‌ مانای ئازادی. ئه‌م دامه‌زراوه‌ په‌یکه‌رییه‌ به‌کار هێنراوه‌ له‌ دیارده‌کانی ژینگه‌یی له‌ دانمارک، لۆکسمبۆرگ، ڕۆستۆک، سوید و هه‌تا دوایی.

مانه‌وه‌ بۆ قه‌ڵه‌وه‌کانه‌ (2002): په‌یکه‌رێکی کانزاییه‌ به‌رزییه‌که‌ی (3) مه‌تر و پێکهاتووه‌ له‌ شێوه‌ی ژنێکی قه‌ڵه‌و (جوستیتیا) که‌ له‌سه‌ر شانی پیاوێک دانیشتووه‌.

مارشی برسێتی، (2002): دامه‌زراوێکی هونه‌رییه‌ و پێکهاتووه‌ له‌ (27) منداڵی برسی کراو به‌ به‌رزایی (170) سانتیمه‌تر له‌ کانزا، که‌ به‌شداری پێکراوه‌ له‌ ده‌ربڕینی بیروڕا وه‌ پێشانگاکان له‌ زۆر شوێنی جیهاندا. کابوس: (2002)، 20×20 مه‌تره‌. نمایشێکی هونه‌ری پێکهاتوو له‌ سه‌دان په‌یکه‌ر له‌ نێوانیادا که‌ (فینریسولڤه‌) که‌ گولله‌ی ئاگری به‌ به‌رزی (8) مه‌تر فڕێده‌دا، که‌ بیرۆکه‌که‌ی له‌ نه‌خشه‌سازی هیتله‌ر (ئالبێرت سپێر) و له‌ گوتاری (مارتن لۆسه‌ر کینگ) به‌ناوی (من خه‌ونێکم هه‌یه‌) وه‌رگرتووه‌. ئه‌م کاره‌ هونه‌رییه‌ له‌ فێستڤاڵی غۆسکیله‌ له‌ (2005) و له‌ شوێنه‌کانی دیکه‌ی دانمارک پێشکه‌ش کرا.

چیڕۆکی چاڵه‌که‌ (2005): په‌یکه‌رێکی گه‌وره‌ی (هۆ. سی. ئه‌نده‌رسن)ه‌، که‌ له‌ گۆڕه‌پانی شاره‌وانی ئۆده‌نسه‌ (2005-2011) دانرا. په‌یکه‌ره‌که‌ له‌ له‌نگه‌رگه‌ی ئۆده‌نسه‌ له‌ ساڵی (2011)دا نقوم کرا وه‌کو ناڕه‌زایی ده‌ربڕینێک دژی شاره‌وانی ئۆده‌نسه‌.

هارێتی مانگا: (2005). دامه‌زراوێکی هونه‌ری (12) مه‌تر به‌رزه‌ و پێکهاتووه‌ له‌ ته‌رازوویه‌ک که‌ تایه‌کی ته‌رازووه‌که‌ مانگایه‌کی وشک کراوه‌یه‌، تایه‌که‌ی دیکه‌ی ته‌رازووه‌که‌ (5) منداڵی برسی تێدایه‌ که‌ له‌ گۆڕه‌پانی شاره‌وانی شاری کۆپنهاون و (ڕێکخراوی بازرگانی جیهانی) له‌ هۆنگ کۆنک دانرا.

گوێره‌که‌ی زێڕین: (2005)، په‌یکه‌رێکی (8) مه‌تر به‌رزی له‌ کانزا دروست کراوی پێکهاتوو له‌ گوێره‌که‌یه‌کی زێڕه‌، که‌ به‌ کاغه‌زی زێڕی (24) کیرات داپۆشراوه‌‌. ئه‌م په‌یکه‌ره‌ پێشتر له‌ شاری (گێنت) له‌ به‌لجیکا و ئێستاش به‌شێوه‌یه‌کی هه‌میشه‌یی له‌ گۆڕه‌پانی شاره‌وانی شاری فریدریسیا دانراوه‌. ژیانی منداڵان له‌ ساڵی (2005): کچه‌ بچکۆڵه‌ به‌ ده‌نکه‌ شقارته‌که‌وه‌: (2005)، 10 په‌یکه‌ری هاوشێوه‌ پێکهاتوو له‌ کچێکی (9) ساڵانه‌ که‌ دانیشتووه‌ له‌گه‌ڵ ده‌نکه‌ شقارته‌کانی و ته‌له‌فۆنێکی ده‌ستی.

به‌ناوی خودا (2006): دامه‌زراوێکی په‌یکه‌ری کانزاییه‌ که‌ پێکهاتووه‌ له‌ ژماره‌یه‌ک دیمه‌نی مۆمیاکراو له‌ کچێکی هه‌رزه‌کاری سکپڕی له‌ خاچدراو.

ڕه‌نگی پرته‌قاڵی، (2008): پڕۆژه‌یه‌کی هونه‌رییه‌ که‌ ڕه‌نگه‌ پرته‌قاڵییه‌که‌ی به‌کارهاتووه‌ وه‌کو ڕه‌نگی ئاماژه‌ پێکردن بۆ پێشێلکارییه‌کانی مافی مرۆڤ له‌ژێر (OL) یارییه‌کانی ئۆڵۆمپی جیهانی له‌ ساڵی (2008) له‌ چین.

حه‌وت مه‌تری: (2009)، ژماره‌یه‌ک له‌ دامه‌زراوی هونه‌ری په‌یوه‌ست به‌ کۆبوونه‌وه‌ی لوتکه‌ی ژینکه‌ له‌ کۆپنهاون (کۆپ 15). بۆ نموونه‌ گڵۆپێکی (24) کیلۆمه‌تر درێژی پێکهاتوو له‌ گڵۆپی سووری دره‌وشاوه‌ به‌ به‌رزی (7) مه‌تر تاڤگه‌ی ئاو به‌ناو ته‌واوی کۆپنهاون و ده‌وروبه‌ری (بیلاسه‌نته‌ر). پڕۆژه‌که‌ له‌لایه‌ن وه‌زاره‌تی ده‌ره‌وه‌ یارمه‌تی دراوه‌.

کۆتایی پێهێنانی ده‌ربه‌ده‌ری: (2010-2013)، 13 په‌یکه‌ری کانزاییه‌ که‌ هه‌ریه‌که‌ی به‌ ئه‌ندازه‌ی گه‌وره‌یی مرۆڤێکی ده‌ربه‌ده‌ر (مرۆڤه‌ بێ ماڵه‌کان)ه‌، که‌ له‌ گه‌ڕاندا بووینه‌ له‌ به‌ریتانیا، ئێرله‌نده‌، ئیتاڵیا، پورتوگاڵ، به‌لجیکا، ئۆنگاریا، ڕۆمانیا، نه‌رویج و دانمارک، هه‌روه‌ها له‌ به‌رامبه‌ر په‌رله‌مانی ئه‌وروپی دانراوه‌. به‌ هاوکاری پڕۆژه‌کانی (ئوذنفۆ) (فیانتسا) ئه‌نجام دراون.

که‌شتی په‌نابه‌ره‌کان ANTON M/S : (2010-2013). دامه‌زراوێکی هونه‌ری شله‌ که‌ پێکهاتووه‌ له‌ (70) په‌یکه‌ری په‌نابه‌ران که‌ له‌ کانزا دروست کراون و له‌سه‌ر که‌شتیه‌ کۆنه‌که‌ی ماسی گری (M/S ANTON). ئه‌م دامه‌زراوه‌ هونه‌رییه‌ له‌ گه‌ڕاندا بووه‌ له‌ زۆر شاری سه‌ر ده‌ریایی له‌ دانمارک و له‌ ساڵی (2013)دا له‌ گه‌ڕاندا ده‌بێت له‌ ئه‌سکه‌نده‌نافیا. به‌هاوکاری له‌گه‌ڵ گروپی (ده‌ریای زیندوو – Levende Hav). پڕۆژه‌که‌ له‌لایه‌ن (Danida) هاوکاری کراوه‌.

هاوکێشه‌ ڕاگرتن: (2005-2015): په‌یکه‌رێکی کانزاییه‌ و به‌شێوه‌یه‌کی هاوکێش له‌سه‌ر به‌رزایی (6 تا 15) مه‌تر له‌سه‌ر شیشه‌ی ئاسن ڕاگیراوه‌. هه‌ندێک له‌ په‌یکه‌ره‌کان به‌رزییه‌که‌یان (3) مه‌تره‌. وه‌کو نیشانه‌یه‌ک (سومبلێک) بۆ یادی (10) ساڵه‌ی پڕۆژه‌ی (خوێندن له‌پێناوی گه‌شه‌کردنێکی باشتر)ی سه‌ر به‌ نه‌ته‌وه‌ یه‌کگرتووه‌کان که‌ پێی ده‌گوترێت (UBU).

ده‌مارگیری ئایینی (2011-2012): پێکهاتوویه‌کی کانزاییه‌ که‌ به‌رزییه‌که‌ی (4) مه‌تر و تیره‌که‌شی (9) مه‌تره‌. دامه‌زراوه‌ په‌یکه‌رییه‌که‌ پێکهاتووه‌ له‌ په‌رتووکی ئایینی که‌ به‌یه‌که‌وه‌ وشه‌ی ده‌مارگیری ئایینی (FUNDAMENTALISM) پێده‌هێنن. [kur:Jens Galschiøt]] Jens Galschiøt Jens Galschiøt Jens Galschiot Jens Galschiot Jens Galschiøt Jens Galschiøt Jens Galschiøt Jens Galschiøt 高志活 高志活